Hot Space

Hot Space είναι ο τίτλος του δέκατου στούντιο άλμπουμ του βρετανικού ροκ συγκροτήματος Queen, το οποίο κυκλοφόρησε στις 21 Μαΐου του 1982 μέσω της δισκογραφικής εταιρείας "ΕΜΙ / Parlophone" στην Ευρώπη, ενώ στις Ηνωμένες Πολιτείες εκδόθηκε μέσω της "Elektra".

 Από το 1980 ως το 1982, το συγκρότημα γνώρισε τεράστια επιτυχία με δύο # 1 σινγκλ, το πολυβραβευμένο άλμπουμ "The Game", ενώ περιόδευσε για πρώτη φορά στη Νότια Αμερική με εξαιρετική ανταπόκριση από το κοινό, σε βαθμό που τα μέλη των Queen να αναφέρουν την συγκεκριμένη περιοδεία για χρόνια.Μετά από όλα αυτά τα γεγονότα και την κυκλοφορία του σάουντρακ για την ταινία Flash Gordon, οι Queen δεν βιαζόταν να επιστρέψουν στο στούντιο, κάτι που τελικά συνέβη το καλοκαίρι του 1981. Αντί να επιστρέψουν στα "Musicland Studios" του Μονάχου, το συγκρότημα μπήκε στα ιδιόκτητα "Mountain Studios" τους στο Μοντρέ της Ελβετίας. Την ίδια περίοδο, ηχογραφούσε εκεί ο Ντέιβιντ Μπόουι και μετά από πρόταση του μηχανικού ήχου Ντέιβιντ Ρίτσαρντς, δούλεψαν μαζί, με αποτέλεσμα να δημιουργηθεί το κομμάτι "Under Pressure", βασισμένο σε μία ιδέα του Ρότζερ Τέιλορ με τίτλο "People On Streets".Οι ηχογραφήσεις διακόπηκαν για μία περιοδεία στο Μεξικό το φθινόπωρο του ίδιου έτους, όπως και την βιντεοσκόπηση στο Μόντρεαλ του πρώτου βίντεο του συγκροτήματος τους με τίτλο "We Will Rock You". Η ηχογράφηση του άλμπουμ συνεχίστηκε στις αρχές του 1982, αυτή την φορά στα "Musicland Studios" του Μονάχου. Τα μελή του σχήματος παρασύρθηκαν από την έντονη νυχτερινή ζωή της περιοχής, με αποτέλεσμα ο Μπράιαν Μέι να χαρακτηρίσει μετά από χρόνια εκείνο το διάστημα ως μία σκοτεινή περίοδο γι' αυτόν. Το "Hot Space"κυκλοφόρησε τον Μάιο του 1982, ενώ το συγκρότημα ολοκλήρωνε την περιοδεία για την προώθηση του σινγκλ "Body Language", το οποίο έφθασε μόλις στο # 25 στους βρετανικούς καταλόγους επιτυχιών, την χειρότερη θέση μετά το "Love Of My Life" τον Ιούνιο του 1979.Τα υπόλοιπα σινγκλ του άλμπουμ είχαν ανάλογη επιτυχία, με το "Las Palabras De Amor (The Words Of Love)" να φθάνει ως το # 17 τον Ιούνιο και το "Back Chat" να ανεβαίνει μόνο μέχρι το # 40, δύο μήνες αργότερα. Στις Ηνωμένες Πολιτείες, το "Body Language" σκαρφάλωσε μέχρι την ενδέκατη θέση του Billboard, αλλά τα υπόλοιπα σινγκλ πήγαν πολύ πιο χαμηλά, με το "Calling All Girls" να φθάνει μόλις στο # 60, ενώ το "Staying Power" δεν κατάφερε να μπει καν στα τσαρτ. Παρ' όλα αυτά, στα τέλη του 1981 είχαν κυκλοφορήσει την συνεργασία τους με τον Ντέιβιντ Μπόουι στο σινγκλ "Under Pressure", το οποίο ανέβηκε στην κορυφή των βρετανικών και των ολλανδικών τσαρτ, ενώ μπήκε στο Top-10 των περισσότερων χωρών της Ευρώπης, για να βραβευθεί ως ασημένιο στην πατρίδα τους. Ο δίσκος έφθασε μέχρι την τέταρτη θέση στην Μεγάλη Βρετανία, αλλά στο αμερικάνικο Billboard έφθασε μέχρι το # 22, πολύ χαμηλότερα σε σχέση με το "The Game" που είχε ανέβει στην κορυφή του καταλόγου επιτυχιών. Οι Queen δεν κατάφεραν να ξαναμπούν στο Top-20 στις Ηνωμένες Πολιτείες. Το "Hot Space" έχει βραβευθεί ως χρυσός δίσκος στην πατρίδα του συγκροτήματος, στην Αυστρία και στις Ηνωμένες Πολιτείες, όπως και σαν πλατινένιος στην Πολωνία. Οι μουσικοί οι οποίοι ηχογράφησαν το "Hot Space" ήταν οι εξής: Φρέντι Μέρκιουρι - φωνητικά, πιάνο, πλήκτρα, συνθεσάιζερ Μπράιαν Μέι - κιθάρα, φωνητικά, πλήκτρα Τζον Ντίκον - μπάσο, κιθάρα, πλήκτρα, τύμπανα Ρότζερ Τέιλορ - τύμπανα, φωνητικά, κιθάρα, πλήκτρα Hot Space - Queen | Songs, Reviews, Credits | AllMusic Queen - Hot Space (album review ) | Sputnikmusic Queen Hot Space Album Review | Rolling Stone Αρχειοθετήθηκε 2015-01-06 στο Wayback Machine.